
# Ноябрьдә бакча эшләре

Агачлардан яфраклар коелу һәм көннәрнең салкынайтып торуы һич тә бакчада эшләр тәмамланды дигән сүз түгел әле.

*Чөнки, җирләр туңазыта башлаганчы шактый эшләр башкарасы бар. Яздан көзгә кадәр ал-ял белми тырышканны, азга калгач ярты юлда туктатмыйк, бакча мизгелен тиешенчә тәмамлыйк, дуслар.*

**Ашламасыз – бакча сансыз**

**Салкыннар ныклап башланганчы, җиләк-җимеш куаклары һәм агачлары тирәли көзге ашламалар кертеп калыгыз.** Ашлама составында азот булмасын, ә менә бакыр, марганец, калий, бор һ.б. микроэлементлар бик яхшы булачак.

**Дөрес итеп ашлама кертик дисәгез, түбәндә тәкъдим ителгән күләмне алыгыз:**

*Һәр __зур алмагач һәм груша__ төбенә 30-50 кг. черемә, 300 г. суперфосфат, 200 г. калий сульфаты кертелә. __Чия һәм слива агачларына__ ашлама ярлырак булса да ярый. Аны 1 чиләк суга 3 аш кашыгы суперфосфат һәм 2 аш кашыгы калий сульфаты салып әзерлиләр. Һәр зур агачка ашламаны икешәр чиләк исәбеннән кертәләр. Шулай ук бакча кибетләреннән микроэлементлар кушылган махсус туклыклы комплекслар да сатып алырга була (аларның тышлыгына “Көз” дип языла). Инструкция буенча кулланыгыз.

Ашламаларны кәүсә тирәли сибегез һәм туфракны 30 см. тирәнлектә чокып, җиргә кертегез.

Ноябрьдә бакчага яңа тирес кертергә дә мөмкин. Кыш айларында ул череп, язын үсемлекләргә шифалы ашламага әверелер.


Следите за самым важным и интересным в Telegram-каналеТатмедиа

## Нет комментариев
Ноябрьдә бакча эшләре